གཅིག་དགུ་གྱ་བཞིནི་འཛམ་གླིང་སྟེང་གི་ཀློག་པ་པོ་མང་པོ་ཞིག་ལ་རྟོག་བཟོ་ཡི་འཇིག་རྟེན་ཞིག་ཡིན།ཡིན་ན་ཡང་ང་ཚོ་བོད་ལ་དངོས་བྱུང་གི་འཇིག་རྟེན་ཞིག་ཡིན།སྒྲུང་མིང་དུ་གསལ་པ་ལྟར་སྒྲུང་རྩོམ་འདིའི་རྩོམ་པ་པོས་རྟོག་བཟོ་ལ་བརྟེན་ནས་༡༩༨༤ལོར་ལོན་ཊོན་དུ་སྐྱི་གཡའ་བའི་སྲིད་དབང་སྒེར་སྡེམ་གྱི་སྤྱི་ཚོགས་ཤིག་བྱུང་དུ་བཅུག་ཡོད།ཡིན་ན་ཡང་༡༩༨༤ལོར་ང་ཚོའི་བོད་པ་རྣམས་འདི་ལྟ་བུའི་སྐྱི་གཡའ་བའི་སྤྱི་ཚོགས་འདི་འདྲ་ངོ་མ་ཞིག་ལས་ཐར་ནས་ད་དུང་ལོ་ངོ་བཅུ་ཡང་འགོར་མེད།ད་དུང་ང་ཚོ་སྤྱི་ཚོགས་དེ་དང་ཁ་བྲལ་བ་ལ་ཡིད་ཆེས་མི་ཐུབ་པ་དང་།སྤྱི་ཚོགས་དེ་ཕྱིར་ལོག་རྒྱག་རྒྱུ་སྐྲག་སྣང་བྱས་ནས་བསྡད་ཡོད།